Односи се на напоредне односе међу реченичним члановима, комуникативну и предикатску речницу као и исказивање реченичних чланова речју, предлошко-падежном конструкцијом, синтагмом и зависном реченицом.

**Тест је означен као Т9.**

\*Колико има комуникативних а колико предикатских реченица у одломку?

Сваке вечери, откад су настале врућине, до неко доба ноћи напаса Лујо свог Јаблана. Пази га као очи у глави. Два пута га на недељу соли. И ужину с њиме полови. Воли он Јаблана — јер је Јаблан најјачи бак у цијелој околици. Лујо се поноси. Остале говедаре и њихове бакове поношљиво презире. Усред гробља смио би он ноћити кад је Јаблан с њиме.

Комуникативне реченице: 8

Предикатске реченице: 11

комуникативне реченице: 8, предикатске реченице: 11

\*Подвуци предикате у следећем одломку.

Јаблан пасе, шути, ништа не одговара. Он устаде, помилова га, извуче из стога два снопа зоби, метну пред бака, па леже крај њег'. Послије дугог полусанљивог, дрхтавог трзања превари га сан. Кад Јаблан поједе жито, леже и он код свог доброг друга.

пасе, шути, не одговара, устаде, помилова, извуче, метну, леже, превари, поједе, леже

\*Подвуци реченичне чланове у напоредном односу и одреди врсту односа.

Горан и Јован читају стрипове и лектиру.\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Они не читају стрипове већ лектиру.\_\_\_\_\_\_\_\_\_\_\_\_\_\_

Читаће стрипове или лектиру.\_\_\_\_\_\_\_\_\_\_\_\_\_\_\_\_

Горан и Јован – саставни, стрипове и лектиру – саставни; стрипове већ лектиру – супротни; стрипове или лектиру – раставни

\*\*Подвуци реченичне чланове у напоредном односу и одреди им врсту.

Појели смо колач па торту. \_\_\_\_\_\_\_\_\_\_\_\_\_

Нисмо срели ни доброг ни поштеног пријатеља. \_\_\_\_\_\_\_\_\_

Правилно је када кажемо инјекција, а не ињекција. \_\_\_\_\_\_\_\_\_\_\_\_\_\_\_\_\_\_

Нећемо доћи у понедељак, него у среду. \_\_\_\_\_\_\_\_\_\_\_\_\_\_\_\_\_\_

Путујемо на Златибор у суботу или у недељу.\_\_\_\_\_\_\_\_\_\_\_\_\_\_

колач па торту – саставни; ни доброг ни поштеног – саставни; инјекција, а не ињекција – супротни; у понедељак, него у среду – супротни; у суботу или у недељу – прилошка одредба за време

\*\*Подвуци реченичне члановеили реченице у напоредном односу и одреди врсту тог односа.

После школе или ћемо отићи на базен или ћемо се дружити у парку.\_\_\_\_\_\_\_\_\_\_\_\_\_\_

Сви су дошли на време, само је Андреј закаснио. \_\_\_\_\_\_\_\_\_\_\_\_\_\_\_\_\_\_\_

Добила сам ролере за рођендан, али не умем још да возим.\_\_\_\_\_\_\_\_\_\_\_\_\_\_\_\_\_\_\_

Година је била родна, амбари ће пуни бити.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ћемо отићи на базен или ћемо се дружити у парку – раставни; на време, само је Андреј закаснио – искључни; ролере за рођендан, али не умем још да возим – супротни; је била родна, амбари ће пуни бити – закључни

\*\*Одреди врсту напоредног односа међу реченицама.

Или ћемо отићи на концерт или ћемо посетити изложбу.\_\_\_\_\_\_\_\_\_\_\_\_\_\_\_\_\_\_\_\_

Драгана је отишла лево, а Магдалена је продужила право.\_\_\_\_\_\_\_\_\_\_\_\_\_\_\_\_\_\_\_\_\_

Дошла је јесен, дакле захладниће.\_\_\_\_\_\_\_\_\_\_\_\_\_\_\_\_\_\_\_\_\_\_\_

Сви су добили петице, само сам ја добила четворку.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

раставни, супротни, закључни, искључни

\*\*Уочи од чега се сатоје истакнути реченични чланови и напиши на линији.

Дошао је касно.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дошао је веома касно.\_\_\_\_\_\_\_\_\_\_\_\_\_\_\_\_\_

Дошао је чим се смрачило.\_\_\_\_\_\_\_\_\_\_\_\_\_\_\_\_\_\_

реч, синтагма, реченица

\*\*Уочи од чега се састоје истакнути реченични чланови и напиши на линији. Коју функцију ти чланови имају?

Пекари добро зарађују.\_\_\_\_\_\_\_\_\_\_\_\_\_\_

Људи који пеку хлеб добро зарађују. \_\_\_\_\_\_\_\_\_\_\_\_\_\_

Наши пекари добро зарађују.\_\_\_\_\_\_\_\_\_\_\_\_\_\_\_\_\_

реч, реченица, синтагма, реченица; субјекат

\*\* Уочи од чега се састоје истакнути реченични чланови и напиши на линији. Коју функцију ти чланови имају?

Деца су пронашла птичје гнездо.\_\_\_\_\_\_\_\_\_\_\_

Деца су пронашла гнездо које су градиле птице.\_\_\_\_\_\_\_\_\_\_\_

Деца су пронашла гнездо.\_\_\_\_\_\_\_\_\_\_\_

Лука је предложио путовање.\_\_\_\_\_\_\_\_\_\_\_

Лука је предложио да отпутују у Лондон.\_\_\_\_\_\_\_\_\_\_\_\_\_\_\_\_\_

синтагма, реченица, реч, реч, реченица; објекат

\*\*Чиме су исказани речнични чланови?Коју функцију ти чланови имају?

Нисам отишла на екскурзију због проблема. \_\_\_\_\_\_\_\_\_\_\_\_

Нисам отишла на екскурзију због својих проблема.\_\_\_\_\_\_\_\_\_\_\_\_

Нисам отишао на екскурзију јер сам имала неке проблеме.\_\_\_\_\_\_\_\_\_\_\_\_\_\_\_\_

реч, синтагма, реченица; одредба за узрок